ครัวลุงรงค์แซ่บลืม อยากกิน หมูหัน อร่อยเด็ดรับปี 2018 ต้องมาลอง
เปิดศักราชใหม่ด้วยร้านอาหารที่โด่งดังในโลกโซเชียลมาสักระยะหนึ่งแล้ว ไม่ใช่ร้านโนเนมนะจ๊ะ เพราะเจ้าของร้านเป็นถึงนักแสดงตลกชื่อดังของเมืองไทยอย่าง จาตุรงค์ มกจ๊ก ที่หันมาเปิดฟาร์มทำเกษตรตามรอยพ่อหลวง แถมยังมีร้านอาหารบ้านๆ แต่อร่อยแซ่บถึงใจ ชื่อว่า ครัวลุงรงค์ ให้บริการอาหารและเครื่องดื่มแก่นักท่องเที่ยวที่ไปเยี่ยมชมที่จาตุรงค์ฟาร์ม,ไทยรัฐออนไลน์ จะพาไปส่องเมนูเด็ดเมนูดังของร้านครัวลุงรงค์ซะหน่อย เห็นว่ามีเมนูห้ามพลาดอย่าง หมูหัน พร้อมน้ำจิ้มแซ่บๆ แถมเมนูน่ากินอื่นๆ อีกมากมายที่ได้วัตถุดิบสดๆ จากฟาร์มของลุงรงค์เอง,เมนูไหนจะทำคุณน้ำลายสอบ้าง? ตามมาดู,1. หมูหันรสเด็ด,หมูหันรสเด็ดของร้านครัวลุงรงค์ ขอบอกว่าเด็ดจริงอะไรจริง ใครมาเป็นต้องสั่งเมนูนี้ ได้เชฟฝีมือดีอย่าง เชฟป้อม เชฟกระทะเหล็กประเทศไทยมาช่วยคิดค้นสูตรปรุงจนย่างออกมาได้รสชาติอร่อยกลมกล่อม หนังกรอบอย่าบอกใคร,2. น้ำจิ้มซีฟู้ด,ขายดีกว่าหมูหันก็น้ำจิ้มซีฟู้ดนี่แหละ ใครอยากรู้ว่าเด็ดยังไง แซ่บแค่ไหนต้องมาลอง,3. หมูสามชั้นทอด,หมูสามชั้นทอดเกลือ หรือจะสั่งแบบทอดน้ำปลาก็ได้ ทางร้านมีมาเสิร์ฟไม่อั้นนะจ๊ะ ของมันอร่อยจริงๆ นะจะบอกให้,4. ปลาทับทิมนึ่งมะนาว,ปลาทับทิมสดๆ เนื้อหวาน นึ่งมาอย่างดีไม่มีกลิ่นคาว ราดด้วยน้ำยำแซ่บๆ ถึงใจ ที่อื่นไม่รู้ ที่นี่ก็ไม่รู้ ต้องลองไง,5. ซี่โครงหมูผัดตะไคร้,อันนี้เป็นอีกหนึ่งเมนูที่น่าสนใจ ใครได้แวะมาที่ฟาร์มจาตุรงค์ ครัวลุงรงค์ขอให้ลองสั่งมาทานดู อร่อยจริงจัง,นอกจากนี้ก็ยังมีจานเด็ดจานอื่นๆ อีกมากมาย ได้แก่ ปลาช่อนลุยสวน ไก่บ้านทอดน้ำปลา ฉู่ฉี่ปลาเนื้ออ่อน และเสิร์ฟทัพความอร่อยด้วยเครื่องดื่มหอม เย็น สดชื่น วันหยุดนี้ใครยังนึกไม่ออกว่าจะไปทานข้าวกับครอบครัวที่ไหนดี เราแนะนำที่ครัวลุงรงค์นี่แหละ บรรยากาศชิลๆ บ้านๆ อากาศสดชื่น สูดหายใจได้เต็มปอด แถมอาหารอร่อย รับรองไม่ผิดหวัง,ที่มาภาพ : ,FB Photharam
เปิดศักราชใหม่ด้วยร้านอาหารที่โด่งดังในโลกโซเชียลมาสักระยะหนึ่งแล้ว เจ้าของร้านเป็นถึงนักแสดงตลกชื่อดังของเมืองไทยอย่าง จาตุรงค์ มกจ๊ก ที่หันมาเปิดฟาร์มทำเกษตรตามรอยพ่อหลวง แถมยังมีร้านอาหารบ้านๆ ครัวลุงรงค์ อร่อยเด็ดจริงๆ
อาหาร,รีวิวร้านอาหาร,ครัวลุงรงค์,จาตุรงค์ฟาร์ม,หมูหัน ครัวลุงรงค์